Rijeka, 18. studeni 2019. godine

**NAJAVA ZA OBJAVU U MEDIJIMA**

**Projektni alati suradnje i razvoja povjerenja – radionica za aktivno građanstvo**

**Projektni alati suradnje i razvoja povjerenja četvrta je radionica modula Zajednica, kontinuiranog edukativnog programa pod nazivom Aktivni građani u aktivnom gradu koji se provodi u okviru projekta Rijeka 2020 – Europska prijestolnica kulture. Radionica će se održati sutra 19.11.2019. u RiHubu od 17 do 20 sati, a prijave na radionicu nisu potrebne.**

Projekti koji uključuju zajednicu predstavljaju veliki izazov za unutarnju dinamiku projektnog tima, ali i za odnos koji će se uspostaviti sa zajednicom. Svaki proces kolektivnog donošenja odluka kao i produkcija različitih aktivnosti zahtijevaju od projektnog tima spremnost na suradnju, zalaganje za jedinstvo i međusobno povjerenje.

**Na ovoj radionici mentori Sherif Rushdy i Shaku Raniga provest će polaznike kroz primjere i tehnike kolektivnog donošenja odluka te skrenuti pozornost na važnost osobnih identiteta i ponašanja u projektima za zajednicu.** Sudionici će vještine razvijati na praktičnim primjerima.

Radni jezik radionice je engleski jezik.

Program radionica i edukacija Aktivni građani u aktivnom gradu, namijenjeni su građanima uključenima u projekt Rijeke 2020 - Europske prijestolnice kulture, onima koji se žele uključiti, te udrugama, predstavnicima javnog sektora i građanskim inicijativama koje žele stvarati projekte korisne široj javnosti.

**Edukativni program Aktivni građani u aktivnom gradu** sastoji se od tri modula edukacije koji se provode u 2019. godini: **Participacija** (ili Participativno budžetiranje i odlučivanje), **Suradnja** (ili Društvena akcija ili Urbani i razvoj zajednice) i **Zajednica** (Učimo jačati zajednicu)

Glavni cilj radionica Aktivni građani u aktivnom gradu je poticanje novih suradnji javnog i civilnog sektora te razvoj onih načina suradnje koji najviše odgovaraju suvremenim prilikama u Rijeci.

Unaprijed zahvaljujem na objavi najave i srdačno Vas pozdravljam.

**Rijeka 2020**

Odnosi s medijima - Nela Simić

nela.simic@rijeka2020.eu, M. 092 188 4118